"Moporesitente Cyril Ramaphosa o nnile le dipuisano di le dintsinyana tsa ka fa thoko le dinaga tse di neng di le teng kwa samiting eno go leka go matlafatsa tirisanommogo le dinaga tseo.2 O tsenetse dikopano tse di emetseng dinaga di le tharo e leng naga ya rona le Monnasetulo wa Mokgatlhotshwaraganelo wa Aforika (AU), yo e leng moemedi wa Egepeta Moporesitente Abdel Fattah el-Sisi mmogo le Monnasetulo wa Mokgatlho o o ka ga Tirisanommogo e Ntšhwa tebang le Tlhabololo ya Aforika, Moporesitente Macky Sall wa naga ya Senegal, a bo a tshwara gape le dikopano tse di amang dinaga tse pedi tse di tshwerweng marareng ga ya rona le ya Russia, ya rona le ya China, ya rona le ya Japan le ya rona le ya Saudi Arabia, mmogo le go tshwara kopano le Moporesitente wa Banka ya Lefatshe, Rre David Malpass.3 Moporesitente Ramaphosa o weditse lenaane la gagwe la kwa Osaka ka go tsenela dikopano le bagwebi mo nakong ya fa go ne go tshwerwe Kopano ya Borrakgwebo ba Bakaedikhuduthamagabagolo ba naga ya Japan le Aforika Borwa maitlhomo e le go tlhagisa naga ka magetla jaaka lefelo le go ka beelediwang mo go lona.4 Kwa samiting eno baeteledipele mo lefatsheng ba totobaditse maitlhomo a bona tebang le go tsenngwa tirisong ga Mogopolo wa 2030 mabapi le Tlhabololo ya Leruri mmogo le Mogopolo o o ka ga Go Diragatsa Tiro o go dumelanweng ka ona kwa Addis Ababa."